Mavis Nkansah Boadu

Mavis Nkansah Boadu (wɔwoo no Esusow-Aketseaba 17, 1989) ɔyɛ Ghananyi amanyɛni na mbrahyɛbaguanyi dze ma Afigya Sekyere Boka Ambatow mpasuar a ɔwɔ Esuantse Mantɔw mu wɔ mbrahyɛbagua a ɔtɔ do Esuon na Awɔtwe wɔ Ghana Amambu a ɔtɔ do Anan no mu. Ɔyɛ New Patriotic Party kuw ba.

 Ɔbra Ahyɛse Na Nwomasua 
Wɔwoo Boadu wɔ Esusow-Aketseaba 17, 1989 wɔ Wiamoase a ɔwɔ Esuantse Mantɔw mu. Onyaa no Nsɔwdo Skuul Nwomasua wɔ Achimota Skuul.  Okitsa MBA wɔ International Business fir DeVry University (USA) na master's degree wɔ Human Resource Management firUniversity College of Management Studies.

 N'edwumasɛm 
Boadu yɛ amanadze osuanyin ananmusinyi fir Vry University (New York), fitsi afe 2015 kɛpem 2016.  Ɔgyee ntsetsee dɛ nyimpa nkitaho mboanyi ma Kinsadus Edwumakuw fitsi afe 2012 kɛpem 2012.

 N'amanyɛsɛm Edwuma 
Wɔ Ayɛwoho, 2015 mu no, ber a Boadu dur mfe 26 no odzii nkonyim wɔ mbrahyɛbaguanyi a nna ɔtse egua do Hennric David Yeboah wɔ New Patriotic Party hɔnara hɔnho ambatow a nna ɛ nna ɔatsena egua no do mpɛn ebien ana oribedzi nkogu.Woyii no dɛ mbrahyɛbaguanyi ma Afigya Sekyere Bokaa ber onyaa amba 41,694 a ɔkyerɛ ɔha mu nkyekyɛmu 80.44% dze tsiaa nyimpa ɔbɛn no a ɔnye no reper Awudu Salim a ofi National Democratic Congress nu a onyaa 10,141 aɔkyerɛ ɔha mu nkyekyɛmu 19.56%.  Wɔsan too amba maa no wɔ 2020 Ghanafo nyina ambatow no mu dɛ onsi hɔn ananmu wɔ mbrahyɛbagua a ɔtɔ do Awɔtwe wɔ Ghana Amambu a ɔtɔ do Akrɔn no mu. Wɔ mbrahyɛbagua a ɔtɔ do Esuon wɔ Ghana Amambu a ɔtɔ do Anan no mu no, ɔsoom wɔ Amandze ho nsɛm ntotoo kuw na Amansan kuw.

Wɔ Kwakwar, 2017 mu ber mbrahyɛbagua ho dwumadzi rokɔ do no ɔserɛɛ dɛ wɔnhyɛ ketsee wɔ akwantsempɔn ho nhyehyɛɛ ama esiw atowerɛnkyɛm a osisi wɔ akantsempɔn do. Ɔkaa sɔw do dɛ Ɔmanmu Akwantsempɔn Ahobambɛ Asoɛe hia abadobɔ dɛ wɔdze nhyehyɛɛ pa egu akwan mu afa akwantsempɔn ahokyer mbra ho na mbom ɔwɔ dɛ wɔyɛ beberee ka ho.

 N'abrabɔ Mu Nsɛm 
Boadu ɔnwaree na afei ɔyɛ Kristosmnyi.

 Nyibima 
Wɔ Dzifuu 2017 mu no, Boadu dze semɛnt 340 kɛmaa Afigya Sekyere Epuei Abatowmpasoa no.

 Mboaedze 

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo